[bookmark: _GoBack]Dober dan . Da se spomnimo, kaj se je dogajalo prejšnji teden pri urah fizike. Prvo uro fizike v tednu ste reševali preverjanje in nekatere rešitve vpisali v anketo. Drugo uro ste prejeli rešitve preverjanja in pregledali svoje rezultate. Danes boste število točk vpisali v naslednjo povezavo: https://www.1ka.si/a/272915
Verjamem, da je fizika, brez razlage, lahko težka, zato sem v četrtek objavila dokument FIZIKA 8, DOPOLNILNI POUK.Reši naloge in mi jih posreduj.
Rada bi opozorila na nekaj napak.
· Če poleg vrednosti, nisi zapisal enote, je rezultat vreden O T.
· Nekateri ste zapisali, da ne znate računskih nalog. Od vas nisem prejela fotografije nalog, ko smo to snov obravnavali. Torej, poglej nazaj oziroma poglej rešitve preverjanja.
· Nekdo je zapisal, da je gostota vode 997 kg/m3 in specifična teža zraka 11,81 N/m3. Držimo se dogovorjenih vrednosti, ki nam jih ponuja učbenik, stran 120. Razume se, da so to podatki pri sobnih pogojih, če so pogoji drugačni, je potrebno zapisati pri nalogi.
· Naredi popravo v zvezek.

Naslov današnje ure: TLAK (Učb.110.-112.)
1. Imamo stol: naslonjalo in sedalo. Kje je bolj udobno sedeti?
2. Na nogo ti stopi gospodična, enkrat s supergo, drugič s petko. Kdaj čutiš večjo bolečino?
3. V katerem primeru se nam v sneg bolj ugreza: če po njem hodimo s smučmi brez nahrbtnika ali če si oprtam težak nahrbtnik na rame?
4. Ali se sam-a spomniš še kakšnega podobnega primera?
5. Poskušaj razložiti zgoraj opisane primere.
1. Bolj udobno je sedeti na sedalu stola, ker se sila človeka porazdeli po večji ploskvi.
2. Večjo bolečino čutim, ko mi gospodična na nogo stopi s peto, ker sila gospodične deluje na manjši ploskvi, kot če bi stopila s supergo.
3. Bolj se mi ugreza v sneg, ko nosim še nahrbtnik, ker je sila človeka in nahrbtnika na enako veliko ploskev čevlj, večja.
6. V vseh primerih nastopata dve fizikalni količini: sila in velikost ploskve-ploščina ploskve.
· Da lahko meritve primerjamo med seboj, računamo kako velika sila deluje na 1 m2. Tako dobimo novo fizikalno količino TLAK, ki povezuje silo in ploščino.
· Če je manjša ploskev, je tlak večji (bolj se nam ugreza, čutimo večjo bolečino).
· Če je sila večja, je tlak večji.
7. V ZVEZEK:
a) Kaj je tlak? Tlak je količnik med silo, ki je pravokotna na podlago, in ploščino ploskve.
b) Velja: 2-krat, 3-krat..večja sila (pri nespremenjeni ploščini), 2-krat, 3-krat...večji tlak.
          2-krat, 3-krat..večja ploščina (pri nespremenjeni sili), 2-krat, 3-krat...manjši tlak
c) Znak za tlak je mala črka p, znak za ploščino velika tiskana črka S, znak za silo F.
d) Zveza, formula, enačba, obrazec po katerem računamo tlak:
[image: ]
Č) Osnovna enota za tlak je izpeljana iz enote za silo (1 N) in ploščino (1 m2).
[image: ]
Preberemo: »en njutn na 1 kvadratni meter«. V čast francoskemu fiziku in matematiku Blaisu Pascalu, pa jo imenujemo »paskal« in krajše zapišemo Pa.
e) Večja enota je »kilopaskal«:   1 kPa = 1000 Pa
ENOTA ZA ZAPOMNIT: 100 kPa = 105 Pa = 1 bar
f) Učbenik stran 112. Prepiši v zvezek primere »Tlak zmanjšamo, če povečamo ploskev« in »Tlak povečamo, če zmanjšamo ploskev«.
g) Vaja : Učbenik 113. in 114./ 1.(kjer je narisan svinčnik), 2.,3.,4.,5. in 6.
             DZ stran 70.
Predlog: najprej rešuj naloge iz učbenika in nato iz delovnega zvezka.
Pomoč: 
Podatek: 4500 N/m2 pove: na 1 m2 deluje sila 4500 N.
Podatek: 300 N/cm2 pove: na 1 cm2 deluje sila 300 N. Potem bo na 1 m2 delovala sila 3 000000 N, ker velja 1 m2= 1 0000 cm2.
Pomagaj si tudi s pretvorbami ploščinskih enot. Odpri zvezek, kamor si narisal kvadrat s ploščino 1 dm2 in si v njem označil 1 cm2.

